रवीन्द्रनाथ ठाकुर जीवन को आनन्द का समारोह कहते हैं। उनका मानना है कि यह समारोह विधाता (प्रकृति) द्वारा आयोजित है विधाता इस आयोजन के माध्यम से जीवन की सम्भावनाओं का अवलोकन किया करता है। कवि ने जीवन और सृष्टि के विस्मयकारी रुप, और सम्भावनाओं को समझने के लिए विधाता को एक रूपक की तरह सामने खड़ा किया है। वे व्यक्ति के अस्तित्व और चेतना को विश्व ब्रह्माण्ड में विसरित मानते हैं। एकात्म बोध होता है। अपनी सीख से बनी समझ के धरातल पर मैं कवि के विधाता को रूपक की सत्ता में ही समन्वयित कर पाता हूँ।